Klitgaard (slægter)

En række danske familier bærer efternavnet Klitgaard. Ifølge Danmarks Statistisk bærer 1.172 personer efternavnet (2012). De fleste af Klitgaard-slægterne har taget navn efter en håndfuld stednavne i Nørrejylland, først og fremmest:

 Klitgaard i Nørholm Sogn (Hornum Herred, Ålborg Amt) nær Nibe. Oprindeligt en større avlsgård under Store Restrup Herregård, som også har givet navn til det nærliggende Klitgårds Fiskerleje og Klitgård Hage.
 Klitgård i Ulsted Sogn (Kær Herred, Ålborg Amt). Oprindeligt en større gård under Gettrup herregård, siden proprietærgård, og nu genforenet med resterne af Gettrup og kernen i en ny godsdannelse.
 Øster Klitgaard og Vester Klitgaard, samt Klim Klit m.v. i Klim Sogn (Vester Han Herred, Thisted Amt).

Fra Klitgaard i Nørholm stammer tre indbyrdes beslægtede familier af navnet, der siden 1600-tallet har talt flere prominente medlemmer, især inden for handel og landbrug. Medlemmer af Klitgaard-slægterne har bl.a. ejet godserne Bangsbo Hovedgård (Flade Sogn), Skærsø (Dråby Sogn, Mols Herred, Randers Amt), Søholt (Fuglslev Sogn, Djurs Sønder Herred, Randers Amt) og Store Restrup Herregård (Nørholm Sogn, Hornum Herred, Aalborg Amt).

Personer 

Klitgaard-slægterne fra Nørholm tæller bl.a.:

 Jens Gregersen Klitgaard (1697-1755), rådmand og købmand i København
 Carl Klitgaard (købmand) (1802-1877), storkøbmand i Blokhus og initiativtager til anlæg af Hirtshals (Jens Carl Bang Klitgaard)
 Jens Carl Bang Klitgaard (1855-1924), storkøbmand i Nørresundby og medejer af Store Restrup Herregård
 Carl Klitgaard (postmester) (1868-1957), postmester, slægtsforsker og lokalhistoriker
 Frede Klitgård (født 1923), modstandsmand
 Carl Max Klitgaard (1892-1944), assurandør, proprietær og nazist
 Robert Klitgaard (født 1947), amerikansk økonomi-professor ved Harvard og Yale, fhv. rektor for Claremont Graduate University
 Peter Kurrild-Klitgaard (født 1966), professor i statskundskab

Fremtrædende personer af navnet, hvis slægtsmæssige tilhørsforhold ikke for nærværende kan placeres præcist, er f.eks.:

 Harald Klitgaard (1855-1937), grosserer og formand for Grosserer-Societetet
 Johannes Klitgaard (1863-1934), departementschef, hovedrevisor
 Kaj Klitgaard (1888-1953), dansk-amerikansk kunstmaler og forfatter
 Georgina Klitgaard (1893-1976) (født Berrian, gift med Kaj Klitgaard), amerikansk kunstmaler
 Mogens Klitgaard (1906-1945), forfatter
 Grete Klitgaard (1934-1964), sangerinde
 Mikael Klitgaard, borgmester

Litteratur 

 Caspersen, Jens E.: "Slægten Caspersen fra Klitgaard i Nørholm sogn: Casper Jensen og Karen Marie Jørgensdatter samt deres aner og efterslægt" (1990).
 Klitgaard, Carl: "Slægten Klitgaard fra Blokhus"
 Klitgaard, Carl: "Nogle meddelelser om kjøbmand i Blokhus Jens Carl Bang Klitgaard og hustru Christiana Brix samt om de med dem beslægtede familier Baltzersen, Behmann, Klitgaard m.fl." (1899)
 Klitgaard, Carl: "Slægtens saga: En stambog for efterkommere af ægteparret Mogens Brix og Karen Pedersdatter Lassen af Nørbjærggaard i Gjøttrup Sogn, V.-Hanherred" (1898)
 Klitgaard, Carl: "Himmerlandske Slægter: Familien Klitgaard" (Personalhistorisk Tidsskrift, 1925)
 Klitgaard, Carl: "Optegnelser om Raadmand i København Jens Gregersen Klitgaards Familie" (Personalhistorisk Tidsskrift, 1948)
 Klitgaard, Eskild: "Slægten Klitgaard fra Blokhus: Stambog for efterkommere af købmand og skudehandler i Blokhus Jens Carl Bang Klitgaard og hustru Christiania f. Brix" (ca. 1960)
 Nordisk Slægtsforskning: "En Slægt Klitgaard fra Nibe: Om Niels P. Klitgaard, født 1796, og hustru, deres forfædre og efterkommere" (1997)

Henvisninger 

Slægter fra Danmark